A Bizottság 270/97/EK rendelete

(1997. február 14.)

az állati eredetű élelmiszerekben található állatgyógyászati készítmények maximális maradékanyag-határértékeinek megállapítására szolgáló közösségi eljárás kialakításáról szóló 2377/90/EGK tanácsi rendelet I., II., III. és IV. mellékletének módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 211/97 bizottsági rendelettel [1] módosított, az állati eredetű élelmiszerekben található állatgyógyászati készítmények maximális maradékanyag-határértékeinek megállapítására szolgáló közösségi eljárás kialakításáról szóló, 1990. június 26-i 2377/90/EGK tanácsi rendeletre [2] és különösen annak 6., 7. és 8. cikkére,

mivel a 2377/90/EGK rendelettel összhangban minden olyan farmakológiai hatóanyag tekintetében, amelyet a Közösségen belül élelmiszer-termelő állatokon történő alkalmazásra szánt állatgyógyászati készítményekben használnak, fokozatosan maradékanyag-határértékeket kell meghatározni;

mivel a maradékanyag-határértékeket azután szükséges meghatározni, miután az állatgyógyászati készítmények bizottságán belül minden olyan lényeges információt megvizsgáltak, amely az érintett készítmény maradékanyagainak az állati eredetű élelmiszerek fogyasztójára vonatkozó ártalmatlanságára, valamint a maradékanyagoknak az élelmiszerek ipari feldolgozására gyakorolt hatására vonatkozik;

mivel az állatgyógyászati készítmények állati eredetű élelmiszerekben lévő maradékanyagaira vonatkozó maradékanyag-határértékek megállapítása során pontosan meg kell határozni azokat az állatfajokat, amelyekben a maradékanyagok jelen lehetnek, azokat a szinteket, amelyek a kezelt állatból nyert valamennyi megfelelő testszövetben jelen lehetnek (célszövet), valamint a maradékanyag természetét, amely a maradékanyagok nyomon követése szempontjából fontos (jelző maradékanyag);

mivel a megfelelő közösségi joganyagban előírtak szerint a maradékanyagok ellenőrzése céljából a maradékanyag-határértékeket rendszerint a máj vagy a vese célszövetei tekintetében szükséges megállapítani; mivel azonban a nemzetközi kereskedelemben részt vevő hasított testekből a májat és a vesét rendszerint eltávolítják, és ezért az izom-, illetve zsírszövetek tekintetében is minden esetben maradékanyag-határértékeket kell megállapítani;

mivel a tojószárnyasoknál, a tejelő állatoknál vagy a mézelő méheknél felhasználásra szánt állatgyógyászati készítmények esetében a tojás, a tej, illetve a méz tekintetében is maradékanyag-határértékeket kell meghatározni;

mivel a doramectint és a cefazolint (tejre) be kell illeszteni a 2377/90/EGK rendelet I. mellékletébe;

mivel az alfaprostolt, a cefazolint, a medroxyprogesteron-acetátot és a propilénglikolt be kell illeszteni a 2377/90/EGK rendelet II. mellékletébe;

mivel a tudományos vizsgálatok befejezésének lehetővé tétele érdekében a cefapirint be kell illeszteni a 2377/90/EGK rendelet III. mellékletébe;

mivel úgy tűnik, hogy a kloroformra nem lehet maradékanyag határértékeket meghatározni, mivel a maradékanyagok bármilyen szintű jelenléte az állati eredetű élelmiszerekben veszélyt jelent a fogyasztó egészségére; mivel ezért a kloroformot be kell illeszteni a 2377/90/EGK rendelet IV. mellékletébe;

mivel 60 napos időtartamot szükséges engedélyezni e rendelet hatálybalépése előtt annak érdekében, hogy a tagállamok számára lehetővé tegyék az esetleg szükséges módosítások elvégzését az érintett állatgyógyászati készítmények forgalomba hozatalára a legutóbb a 93/40/EGK irányelvvel [3] módosított, 81/851/EGK tanácsi irányelvnek [4] megfelelően kiadott engedélyekben azért, hogy figyelembe vegyék e rendelet rendelkezéseit;

mivel az e rendeletben meghatározott intézkedések összhangban állnak az állatgyógyászati készítmények bizottságának véleményével,

ELFOGADTA EZT A RENDELETET:

1. cikk

A 2377/90/EGK rendelet I., II., III. és IV. mellékletei a csatolt mellékletben meghatározottak szerint módosulnak.

2. cikk

Ez a rendelet az Európai Közösségek Hivatalos Lapjában való kihirdetését követő hatvanadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1997. február 14-én.

a Bizottság részéről

Martin Bangemann

a Bizottság tagja

[1] HL L 224., 1990.8.18., 1. o.

[2] HL L 35., 1997.2.5., 1. o.

[3] HL L 317., 1981.11.6., 1. o.

[4] HL L 214., 1993.8.24., 31. o.

--------------------------------------------------

MELLÉKLET

A. A 2377/90/EGK rendelet I. melléklete a következők szerint módosul:

1. Fertőzések elleni hatóanyagok

1.2. Antibiotikumok

1.2.2. Cefalosporinok

"Farmakológiai hatóanyag(ok) | Jelző maradékanyag | Állatfajok | Maximális maradékanyag - határértékek | Célszövetek | Egyéb rendelkezések |

1.2.2.2.Cefazolin | Cefazolin | Szarvasmarhafélék | 50 μg/kg | Tej" | |

2. Paraziták elleni hatóanyagok

2.3. Endo- és ektoparaziták elleni hatóanyagok

2.3.1. Avermectinek

"Farmakológiai hatóanyag(ok) | Jelző maradékanyag | Állatfajok | Maximális maradékanyag - határértékek | Célszövetek | Egyéb rendelkezések |

2.3.1.3.Doramectin | Doramectin | Szarvasmarhafélék | 150 μg/kg | Zsír | |

100 μg/kg | Máj | |

30 μg/kg | Vese | |

10 μg/kg | Izom" | |

B. A II. melléklet a következők szerint módosul:

2. Szerves vegyületek

"Farmakológiai hatóanyag(ok) | Állatfajok | Egyéb rendelkezések |

2.75.Alfaprostol | Szarvasmarha-, sertés-, lófélék | |

2.76.Cefazolin | Szarvasmarhafélék | Kizárólag intramammálisan (kivéve, ha a tőgy emberi fogyasztásra szánt élelmiszerként kerülhet felhasználásra). |

2.77.Medroxyprogesteron-acetát | Juhfélék | Kizárólag zootechnikai célokból történő intravaginális felhasználásra |

2.78.Propilénglikol | Minden élelmiszer-termelõ įllatfaj" | |

C. A III. melléklet a következők szerint módosul:

1. Fertőzések elleni hatóanyagok

1.2. Antibiotikumok

1.2.4. Cefalosporinok

"Farmakológiai hatóanyag(ok) | Jelző maradékanyag | Állatfajok | Határértékek | Célszövetek | Egyéb rendelkezések |

1.2.4.2.Cefapirin | A cephapirin és a desacetyl-cefapirin összege | Szarvasmarhafélék | 100 μg/kg | Vese | Az ideiglenes maximális maradékanyag-határértékek 1999. január 01-jén hatályukat vesztik |

50 μg/kg | Izom, máj, zsír |

10 μg/kg | Tej" |

D. A IV. melléklet a következők szerint módosul:

Azoknak a farmakológiai hatóanyagoknak a listája, amelyekre nem lehet maximális határértékeket meghatározni:

"9. Kloroform"

--------------------------------------------------